Jana Čepelová

Jana Čepelová (* 29. máj 1993, Košice) je slovenská tenistka.

 Kariéra 
Tenis začala hrať ako štvorročná. K tomuto športu sa dostala cez staršieho brata Romana. Jej trénerom je Martin Zathurecký. Najväčším individuálnym úspechom v jej doterajšej kariére je postup do finále turnaja Family Circle Cup 2014 v americkom Charlestone, pričom v 2. kole vyradila nasadenú turnajovú a svetovú jednotku Serenu Williamsovú a vo štvrťfinále svoju reprezentačnú kolegyňu Danielu Hantuchovú. šport.sme.sk: Čepelová so zranenou nohou zdolala aj Hantuchovú Vo finále podľahla Andree Petkovicovej z Nemecka.http://sport.sme.sk/c/7161727/cepelova-nevyuzila-setbal-finale-v-charlestone-prehrala-57-26.html

Svoj prvý väčší úspech zaznamenala v januári 2010, keď zvíťazila v štvorhre na Australian Open juniorov, spoločne s Chantal Škamlovou. Ako nenasadená dvojica sa dostali bez straty setu až do semifinále, kde po tuhom boji s kanadsko-kostarickou dvojicou postúpili do finále. V ňom porazili pár Babosová - Dabrowská 7:6 a 6:2. Na Letných olympijských hrách mládeže 2010 v Singapure vybojovali mladé tenistky v štvorhre striebornú medailu, ku ktorej Čepelová pridala aj bronzovú medailu z dvojhry.

 Wimbledon 2012 
Najväčší úspech na grandslamovom turnaji dosiahla v roku 2012 vo Wimbledone, kde postúpila do 3. kola. V kvalifikácii tam vyradila Allu Kudriavcevovú z Ruska, Chanel Simmondsovú z Južnej Afriky a Jekaterinu Bychovú tiež z Ruska. V prvom kole hlavného turnaja porazila Kristínu Mladovicovú z Francúzskaa v druhom Annabel Medina Garriguesovú zo Španielska. V treťom kole ju vyradila vtedy druhá hráčka svetového rebríčka Viktoria Azarenková z Bieloruska.

 Family Circle Cup 2014 

Turnaj sa uskutočnil v dňoch 31. marca – 6. apríla 2014 v americkom meste Charleston v Južnej Karolíne. Jana Čepelová v ňom štartovala ako nenasadená hráčka a v rebríčku WTA jej v čase začiatku turnaja 31. marca 2014 patrilo 78. miesto.

 Kolo  Súperka  Výsledok 1.     Melanie Oudinová (132.)  , 6:2 2.  1.   Serena Williamsová (1.)  6:4, 6:4 Osemfinále  13.   Jelena Vesninová (34.)  , 3:6, 6:3 Štvrťfinále  12.   Daniela Hantuchová (32.)  6:2, 6:1 Semifinále     Belinda Benčičová (140.)  6:4, 5:7,   Finále  14.   Andrea Petkovicová (40.)  5:7, 2:6 
Údaj v rámčeku pred menom označuje nasadenie na turnaji, resp. iné postavenie vzhľadom k turnaju, číslo v zátvorke za menom umiestenie v rebríčku WTA k 31. marcu 2014.

 Pohár federácie 
Vo februári 2011 (vo veku 17 rokov), nastúpila Čepelová ako devätnásta slovenská hráčka za reprezentačný výber v svetovej skupine Pohára federácie proti Česku. V Sibamac Arene odohrala dve stretnutia, keď už za rozhodnutého stavu (0:3) zdolala Luciu Šafářovú (4:6, 7:6, skreč) a spoločne s Rybárikovou vo štvorhre dvojicu Peschkeová - Záhlavová Strýcová (6:1, 4:6, 7:6).

O dva roky neskôr, vo februári 2013, bola v zápase Srbsko - Slovensko v Niši za stavu 1:1 ako nahradníčka nominovaná na prvú dvojhru druhého dňa namiesto zranenej slovenskej jednotky Dominiky Cibulkovej. Nastúpila v nej proti srbskej zápasovej jednotke Bojane Jovanovskej, ktorú dokázala poraziť 5:7, 7:5, 11:9 a pomohla získať bod ku konečnému úspechu Slovenska.

 Finálové účasti na turnajoch ITF v dvojhre (4-2) 

$100,000 tournaments$75,000 tournaments$50,000 tournaments$25,000 tournaments$10,000 tournaments

StavČ.DátumTurnajPovrchSúperka vo fináleSkóreFinalista 1. 8. február 2010 Ejlat, Izrael tvrdý  Janina Toljanová 6–1, 6–2Finalista 2. 18. október 2010 Monastir, Tunisko tvrdý  Martina Borecká 7–5, 6–1Víťaz 1. 25. október 2010 Monastir, Tunisko tvrdý  Diana Marcinkjevičová 6–2, 6–2Víťaz 2. 23. január 2011 Stuttgart-Stammheim, Nemecko tvrdý  Nina Zanderová 6–4, 6–4Víťaz 3. 25. jún 2011 Kristinehamn, Švédsko antuka  Alexandra Cadantuová 6–4, 3–6, 6–4Víťaz 4. 28. august 2011 Praha, Česko antuka  Bibiane Schoofsová 7–6(6), 6–4

 Referencie 

 Iné projekty 

 Externé odkazy 

 Oficiálna webová stránka Jany Čepelovej 
 WTA Profil

Kategória:Slovenskí tenisti
Kategória:Osobnosti z Košíc